কক্সবাজারের উখিয়া ও টেকনাফের বিভিন্ন পাহাড়ে গাছ কেটে বসতি স্থাপন করছে মিয়ানমার থেকে পালিয়ে আসা রোহিঙ্গারা। অপরিকল্পিতভাবে এসব বসতি স্থাপন করতে গিয়ে তারা পাহাড় ও গাছ কাটার পাশাপাশি বন্ধ করে দিচ্ছে বন্য হাতি চলাচলের পথ। ফলে বিশেষজ্ঞরা আগেই আশঙ্কা প্রকাশ করেছিলেন, বসতির কারণে নির্দিষ্ট এলাকায় ঢুকতে বাধা পেয়ে বন্য হাতির দল চারদিকে ছড়িয়ে পড়বে এবং তাদের আক্রমণে মানুষের প্রাণহানি ঘটবে।